text: Sne holdt folk væk fra Julemærkemarch
  06 december 2010 kl. 18.17
  Kun godt 7000 deltog i Årets Julemærkemarch, som blev afviklet over hele landet søndag. Det er 4-5000 færre end de foregående år.
  Årsagen menes at være vintervejret, som betød store vanskeligheder.
  - Vi siger tak til alle hjælpere, deltagere og sponsorer for deres store hjælp under disse vanskelige betingelser, siger Ingolf Romlund, Højbjerg, fra Julemærkemarchen.
  
  Få medalje for motion derhjemme
  Overskuddet fra marchen, der i år blev gennemført for 34. gang, går til drift af de fire julemærkehjem. Og Ingolf Romlund opfordrer folk, som ikke kunne komme frem på grund af lukkede veje, til at indbetale startgebyret  på 50 kr. pr. medalje efterfølgende, så deres samling kan blive komplet, selv om de nøjedes med at gå en tur derhjemme...
  